seungwon929/Th-miracl huggingface dataset:
ท่าอากาศยานบรัสเซลส์

ท่าอากาศยานบรัสเซลส์ (; ) เป็นท่าอากาศยานนานาชาติหลักของประเทศเบลเยียม ก่อตั้งเมื่อ พ.ศ. 2483 ตั้งอยู่ห่างจากตัวเมืองบรัสเซลส์ไปทางทิศตะวันออกเฉียงเหนือราว 12 กิโลเมตร ในเขตเทศบาลซาเฟินเตม, มาเคอเลิน และสเตโนกเกอร์เซลของมณฑลเฟลมิชบราบันต์ จากสถิติปี พ.ศ. 2557 ท่าอากาศยานบรัสเซลส์เป็นท่าอากาศยานที่มีผู้ใช้บริการมากที่สุดอันดับที่ 23 ของยุโรป ตัวสนามบินมีอาคารผู้โดยสารขนาดใหญ่หลังเดียว ซึ่งแบ่งออกเป็น 2 โถงขาออก
การหลั่งใน

การหลั่งใน บ้างว่า เสร็จใน, แตกใน () หรือนะกะดะชิ () เป็นกิจกรรมทางเพศ (sexual act) ของคู่สมรสเพื่อสืบพันธ์ไปจากรุ่นสู่รุ่น หรือมักปรากฏทั่วไปในงานลามก (สื่อหนังโป๊ลามก) โดยชายหลั่งน้ำอสุจิในช่องคลอดหรือทวารหนักของคู่นอนโดยไม่ใช้ถุงยางอนามัย ทำให้เห็นน้ำอสุจิซึมหรือหยดจากช่องคลอดหรือทวารหนัก

การหลั่งในเป็นพัฒนาการค่อนข้างล่าสุดในสื่อลามกหรือหนังโป๊ โดยพบในภาพยนตร์งานลามกยุคแรก ๆ การใช้คำว่า "creampie" เพื่ออธิบายฉากเหล่านี้กำเนิดในงานลามกสหรัฐในต้นคริสต์ทศวรรษ 2000

การหลั่งในตามด้วยภาพน้ำอสุจิหยดจากทวารหนักพบได้บ้างในงานลามกเกย์ประตูหลัง (bareback) โดยเรียกว่า breeding หรือ reverse money shot บางครั้ง breeding ตามด้วย felching คือ การดูดน้ำอสุจิจากทวารหนักของคู่นอน

ในงานลามกข้ามเพศ กิจกรรมทางเพศมักตามด้วยราดหน้า (facial) สร้อยคอไข่มุก หรือการหลั่งไส่หน้าของเพศตรงข้ามโดยไม่แตกในหรือหลั่งใน ฉาก creampie ต่างจากธรรมเนียมงานลามกข้ามเพศตรงที่ให้เห็นกิจกรรมทางเพศที่เลียนแบบใกล้เคียงกับที่ทำในชีวิตทั่วไป โดยถูกเรียกว่า "ภาพตรงข้าม" (counterimage) ของราดหน้า บางทีให้หลังตัวอย่างที่งานลามกเกย์ทำไว้ การหลั่งในได้เป็นประเภทย่อยที่ได้รับความนิยมในงานลามกข้ามเพศนับแต่เริ่มศตวรรษที่ 21 โดยมีทั้งการหลั่งในช่องคลอดและทวารหนัก ในสื่อลามกหนังโป๊หลั่งในทั้งเกย์และข้ามเพศบางเรื่อง กิจกรรมทางเพศซึ่งรวมการหลั่งใน ตามด้วยผู้แสดงเลียน้ำอสุจิที่ไหลจากร่างของตน ภาพยนตร์งานลามกบางเรื่องใช้น้ำอสุจิเทียมแทนเพื่อกระตุ้นหรือเสริมการหลั่งใน

ตัวอย่างภาพยนตร์สื่อลามก (หนังโป๊หรือหนังอีโรติก) ข้ามเพศที่มีการหลั่งใน เช่น "Cream Filled Teens" และ "Internal Cumbustion" ในงานลามกเพศเดียวกันชาย เทรเชอร์ไอแลนด์มีเดียเป็นตัวอย่างที่สำคัญ ภาพยนตร์เรื่อง "Breed Me" ได้รับการกล่าวถึงว่าเป็น "เรื่องแรกและขึ้นชื่อที่สุด" เรื่องหนึ่งในภาพยนตร์ประเภทนี้

การผลิตงานลามกซึ่งมีการหลั่งในมีการร่วมเพศแบบไม่ป้องกัน ซึ่งเพิ่มความเสี่ยงของการตั้งครรภ์ในหญิงและโรคติดต่อทางเพศสัมพันธ์ เช่น เอชไอวี หนองใน การตกขาว การติดเชื้อในช่องคลอด ความเสี่ยงของโรคติดต่อทางเพศสัมพันธ์เพิ่มขึ้นมากในการหลั่งในทวารหนัก

ในปี 2547 ในกรณีที่แพร่หลายมาก นักแสดงหญิงงานลามกมือใหม่ ลารา ร็อกซ์ (Lara Roxx) ได้รับโรคติดต่อหลายชนิดรวมทั้งเอชไอวีจากดาร์เรน เจมส์ (Darren James) ขณะถ่ายทำฉากที่มีการหลั่งในทวารหนัก เจมส์ได้รับเอชไอวีจากการมีเพศสัมพันธ์ทางทวารหนักแบบไม่ป้องกันกับหญิงคนหนึ่งขณะเดินทางไปประเทศบราซิล ผลการทดสอบเอชไอวีของเขาให้ผลลบหลังเขาเดินทางกลับครั้งนั้น และแพร่เชื้อให้นักแสดงหญิง 3 จาก 13 คนที่เขาทำงานด้วยก่อนการทดสอบให้ผลบวกในการทดสอบครั้งถัดมาและเลิกแสดง
โรงเรียนเวียงนครวิทยาคม

โรงเรียนเวียงนครวิทยาคม (อักษรย่อ ว.น.ค.) อำเภอภูเวียง จังหวัดขอนแก่น ประกาศจังตั้งเมื่อ วันที่ 8 พฤษภาคม 2540 โดย ฯพณฯ สุขวิช รังสิตพล รัฐมนตรีว่าการกระทรวงศึกษาธิการในขณะนั้น เป็นโรงเรียนมัธยมขนาดกลาง สังกัดกรมสามัญศึกษา กระทรวงศึกษาธิการ เป็นหน่วยงานของรัฐบาลซึ่งจัดการศึกษาในรูปแบบของโรงเรียนระดับมัธยมศึกษา ปัจจุบันได้จัดการเรียนการสอนในสายสามัญ รูปแบบสหศึกษา ตั้งแต่ชั้นมัธยมศึกษาปีที่ 1 - 6 มีจำนักเรียนมากกว่า 500 คน และบุคลากรทางการศึกษาอีกกว่า 37 คน ซึ่งปัจจุบันจัดอยู่ในประเภทโรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษา เขต 25 สำนักงานคณะกรรมการการศึกษาขั้นพื้นฐาน กระทรวงศึกษาธิการ ซึ่งมีเนื้อที่ทั้งหมดของโรงเรียนจำนวน 50 ไร่ 
ในปี พ.ศ. 2537-2539 เป็นสาขาของโรงเรียนภูเวียงวิทยาคม 
ต่อมาในปี พ.ศ. 2540 ได้แยกออกมาเป็นโรงเรียนเวียงนครวิทยาคมในปัจจุบัน
เจเรมี ไอเอินส์

เจเรมี จอห์น ไอเอินส์ (; เกิด 19 กันยายน ค.ศ. 1948) เป็นนักแสดงชาวอังกฤษ หลังจากที่ได้รับการฝึกฝนที่โรงละครบริสตอลโอลด์วิค ไอเอินส์เริ่มแสดงละครเวทีครั้งแรกในปี 1969 รับบทเป็น จอห์น เดอะ แบ็พติส ใน "Godspell" หลังจากนั้นเขาก็ร่วมแสดงกับคณะเวสต์เอ็นด์และสแตรตเฟิร์ดอะพอนเอวอน จนมีชื่อเสียงโด่งดังใน "Richard II" ของบริษัทรอยัลเชคสเปีย เขาแสดงละครบรอดเวย์เรื่องแรกใน "The Real Thin" ของทอม สต็อพพาร์ด ซึ่งทำให้เขาได้รับรางวัลดราม่าลีกอวอร์ดและรางวัลโทนี สาขานักแสดงนำชายยอดเยี่ยม

ในปี 1981 ไอเอินส์ชื่อเสียงโด่งดังจากละครชุดเรื่อง "ไบรด์สเฮดรีวิซิตทิด" เขาได้รับรางวัลลูกโลกทองคำ สาขานักแสดงนำชายยอดเยี่ยม และได้รับการเสนอชื่อเข้าชิงรางวัลเอมมี หลังจากนั้นเขาแสดงนำในภาพยนตร์เรื่อง "The French Lieutenant’s Woman" ร่วมกับ เมอริล สตรีพ เขายังได้รับรางวัลวาไรตีคลับอะวอดส์ สาขานักแสดงนำชายยอดเยี่ยม และได้รับการเสนอชื่อเข้าชิงรางวัลแบฟตา จากนั้นในปี 1990 เขารับบทบาทเป็น ซานตา วอน ยูโร ผู้ถูกกล่าวหาว่าเป็นฆาตกร ใน "Reversal of Fortune" สำหรับบทนี้ไอเอินส์ได้รับรางวัลหลายสถาบันรวมถึงรางวัลออสการ์ สาขานักแสดงนำชายยอดเยี่ยม
โรงเรียนกุดขอนแก่นวิทยาคม

โรงเรียนกุดขอนแก่นวิทยาคม (อักษรย่อ ก.ข.ว.) อำเภอภูเวียง จังหวัดขอนแก่น เป็นโรงเรียนมัธยมขนาดกลาง สังกัดกรมสามัญศึกษา กระทรวงศึกษาธิการ เป็นหน่วยงานของรัฐบาลซึ่งจัดการศึกษาในรูปแบบของโรงเรียนระดับมัธยมศึกษา ปัจจุบันได้จัดการเรียนการสอนในสายสามัญ รูปแบบสหศึกษา ตั้งแต่ชั้นมัธยมศึกษาปีที่ 1 - 6 มีจำนักเรียนมากกว่า 500 คน และบุคลากรทางการศึกษาอีกกว่า 32 คน ซึ่งปัจจุบันจัดอยู่ในประเภทโรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษา เขต 25 สำนักงานคณะกรรมการการศึกษาขั้นพื้นฐาน กระทรวงศึกษาธิการ ซึ่งมีเนื้อที่ทั้งหมดของโรงเรียนจำนวน 57 ไร่ ก่อตั้ง เมื่อปี พ.ศ. 2528
เพีย วูร์ทซบาค

เพีย อะลอนโซ วูร์ทซบาค (; 24 กันยายน ค.ศ. 1989 —) เป็นผู้ชนะในการประกวดนางงามจักรวาล 2015 เมื่อวันที่ 20 ธันวาคม ค.ศ. 2015 เธอมีเชื้อสายเยอรมันและฟิลิปปินส์ เธอคือนางงามจักรวาลที่มีชื่อเสียงมากที่สุดในโลก

พ่อของเธอเป็นชาวเยอรมันและแม่ของเธอมาจากประเทศฟิลิปปินส์ เธอเกิดในชตุทท์การ์ท รัฐบาเดิน-เวือร์ทเทมแบร์ก เธอจบการศึกษาระดับมัธยมศึกษาที่ ABS-CBN Distance Learning School ในเกซอนซิตี และสาขาศิลปะการประกอบอาหารที่ Center for Asian Culinary Studies ในซานฮวน เมโทรมะนิลา

วูร์ทซบาค ประกวดมิสฟิลิปปินส์มาทั้งหมด 3 ครั้งคือ ปี ค.ศ. 2013 (รองชนะเลิศอันดับ 1), ค.ศ. 2014 (15 คนสุดท้าย) และ ค.ศ. 2015 (ชนะเลิศ)

วูร์ทซบาค เป็นผู้ชนะในการประกวดนางงามจักรวาล 2015 เมื่อวันที่ 20 ธันวาคม ค.ศ. 2015 ในลาสเวกัส รัฐเนวาดา สหรัฐอเมริกา ในช่วงท้ายของการประกวดพิธีกร (สตีฟ ฮาร์วีย์) ประกาศมิสโคลอมเบีย อาเรียดนา กูเตียร์เรซ เป็นผู้ชนะ แต่หลังจากนั้นไม่กี่นาทีฮาร์วีย์ได้กล่าวว่าเขาประกาศผลรางวัลผิด และผู้ชนะนางงามจักรวาล 2015 จริงๆ คือ เพีย วูร์ทซบาค และเปาลีนา เบกา นางงามจักรวาล 2014 ได้ส่งมงกุฎของกูเตียร์เรซ ไปให้วูร์ทซบาค
อนิพรณ์ เฉลิมบูรณะวงศ์

อนิพรณ์ เฉลิมบูรณะวงศ์ ชื่อเล่น แนท (19 มีนาคม พ.ศ. 2537) เป็นมิสยูนิเวิร์สไทยแลนด์ 2558 นางแบบ และนักแสดงชาวไทย

อนิพรณ์ เฉลิมบูรณะวงศ์เกิดที่จังหวัดสิงห์บุรี เป็นบุตรคนเล็กของภิญญลักษณ์ เฉลิมบูรณะวงศ์ มารดา มีพี่สาวเป็นนางแบบชื่อ อนิพรรณ หลังบิดามารดาหย่าร้างกัน เธอและพี่สาวจึงอยู่ในการดูแลของสนิทและศรีหลั่น กาวิเศษ ตาและยาย ในวัยเด็ก เธอช่วยมารดาขายของในตลาด เคยเป็นแม่ค้าขายหมูทอด เก็บผักขาย และรับจ้างตามโรงงานช่วงปิดเทอม จนเมื่อศึกษาต่อในระดับอุดมศึกษาจึงคิดหารายได้ด้วยการเดินแบบ และทำงานในห้างสรรพสินค้าในบางโอกาส

อนิพรณ์สำเร็จการศึกษาระดับมัธยมศึกษาจากโรงเรียนเขลางค์นคร (ปัจจุบันคือโรงเรียนเตรียมอุดมศึกษาพัฒนาการ เขลางค์นคร) ปัจจุบันกำลังศึกษาอยู่ที่คณะสังคมสงเคราะห์ศาสตร์ มหาวิทยาลัยธรรมศาสตร์

ขณะอนิพรณ์ประกวดนางงามจักรวาล 2015 อนุชา ผาสุข ชายชาวจังหวัดสิงห์บุรี อ้างตนว่าเป็นบิดาของเธอ ซึ่งอนิพรณ์ไม่สามารถยืนยันได้ โดยว่า ไม่เคยพบบิดามาก่อนตั้งแต่จำความได้จึงไม่ทราบ

อนิพรณ์ เฉลิมบูรณะวงศ์ ได้ครองตำแหน่งมิสยูนิเวิร์สไทยแลนด์ 2558 เมื่อวันที่ 18 กรกฎาคม พ.ศ. 2558 ที่รอยัลพารากอนฮอลล์ สยามพารากอน และเป็นตัวแทนสาวไทยไปประกวดนางงามจักรวาล 2015 จัดขึ้นที่ลาสเวกัส รัฐเนวาดา สหรัฐอเมริกา เธอเข้ารอบ 10 คนสุดท้าย และคว้ารางวัลชุดประจำชาติยอดเยี่ยม
รังสีก่อไอออน

รังสีก่อไอออน () เกิดจากการแผ่รังสีที่มีพลังงานพอที่จะปลดปล่อยอิเล็กตรอนให้เป็นอิสระจากอะตอมหรือโมเลกุล หรือเป็นการแผ่รังสีจากการแตกตัวเป็นไอออน () การแผ่รังสีดังกล่าว (หรือสั้น ๆ ว่ารังสี) ถูกสร้างขึ้นจากอนุภาคย่อย, ไอออนหรืออะตอมที่มีพลัง, เคลื่อนที่ด้วยความเร็วสูง (ปกติเร็วกว่าความเร็วแสง 1%) และเป็นคลื่นแม่เหล็กไฟฟ้าที่ปลายสเปคตรัมของคลื่นแม่เหล็กไฟฟ้าพลังงานสูง

รังสีแกมมา, รังสีเอกซ์, และส่วนที่เป็นอัลตราไวโอเลตที่สูงกว่าของสเปกตรัมแม่เหล็กไฟฟ้าเป็นพวกแตกตัวเป็นไอออน ในขณะที่ส่วนที่เป็นอัลตราไวโอเลตที่ต่ำกว่าของสเปกตรัมแม่เหล็กไฟฟ้าอีกทั้งส่วนล่างของสเปคตรัมที่ต่ำกว่ายูวีที่รวมทั้งแสงที่มองเห็นได้ (รวมเกือบทุกประเภทของแสงเลเซอร์), อินฟาเรด, ไมโครเวฟ และคลื่นวิทยุ ทั้งหมดนี้ถูกพิจารณาว่าเป็นรังสีที่ไม่มีการแตกตัวเป็นไอออน เขตแดนระหว่างรังสีแม่เหล็กไฟฟ้าแบบแตกตัวเป็นไอออนและที่ไม่ใช่แบบแตกตัวเป็นไอออนที่เกิดขึ้นในรังสีอัลตราไวโอเลตไม่ได้ถูกกำหนดไว้อย่างชัดเจน เนื่องจากโมเลกุลและอะตอมที่แตกต่างกันจะแตกตัวเป็นไอออนที่พลังงานแตกต่างกัน นิยามที่ตกลงกันกำหนดเขตแดนไว้ที่พลังงานของโฟตอนระหว่าง 10 eV ถึง 33 eV ในรังสีอัลตราไวโอเลต

อนุภาคย่อยของอะตอมทั่วไปที่แตกตัวเป็นไอออนจากกัมมันตภาพรังสีรวมถึงอนุภาคแอลฟา, อนุภาคบีตา, และนิวตรอน เกือบทั้งหมดของผลิตภัณฑ์จากการสลายให้กัมมันตรังสีจะเป็นพวกที่แตกตัวเป็นไอออนเพราะพลังงานจากการสลายได้กัมมันตรังสีโดยทั่วไปจะสูงกว่าอย่างมากจากที่จำเป็นต้องใช้ในการแตกตัว อนุภาคย่อยของอะตอมที่มีการแตกตัวอื่น ๆที่เกิดขึ้นตามธรรมชาติก็มี มิวออน, มีซอน, โพสิตรอน, นิวตรอนและอนุภาคอื่น ๆ ที่ประกอบขึ้นเป็นรังสีคอสมิกขั้นที่สอง ที่มีการผลิตหลังจากรังสีคอสมิกขั้นที่นึ่งมีปฏิสัมพันธ์กับชั้นบรรยากาศของโลก รังสีคอสมิกยังอาจผลิตไอโซโทปรังสีในโลกอีกด้วย (ตัวอย่างเช่นคาร์บอน-14) ซึ่งเป็นผลให้เกิดการเสื่อมสลายและผลิตรังสีที่เกิดจากการแตกตัวเป็นไอออน

รังสีคอสมิกและการเสื่อมสลายของไอโซโทปกัมมันตรังสีเป็นแหล่งที่มาหลักของรังสีที่เกิดจากการแตกตัวเป็นไอออนตามธรรมชาติบนโลกที่เรียกว่ารังสีพื้นหลัง

ในอวกาศ การปล่อยรังสีความร้อนตามธรรมชาติจากสสารที่อุณหภูมิสูงมาก (เช่นการปล่อยพลาสมาหรือโคโรนาของดวงอาทิตย์) อาจเป็นการแตกตัวเป็นไอออน รังสีจากการเป็นไอออนอาจถูกผลิตขึ้นตามธรรมชาติโดยการเร่งความเร็วของอนุภาคที่มีประจุโดยสนามแม่เหล็กไฟฟ้าในธรรมชาติ (เช่นฟ้าผ่า), แม้ว่าจะหายากบนโลก การระเบิดแบบซูเปอร์โนวาตามธรรมชาติในอวกาศจะผลิตปริมาณมากของรังสีจากการแตกตัวเป็นไอออนใกล้กับการระเบิด ซึ่งจะเห็นได้จากผลกระทบของมันในเนบิวล่าที่แวววาวที่เกี่ยวข้องกับพวกมัน

รังสีจากการแตกตัวยังสามารถสร้างแบบเทียมขึ้นมาได้โดยใช้หลอดรังสีเอกซ์, เครื่องเร่งอนุภาค และวิธีการต่างๆที่ผลิตไอโซโทปรังสีแบบเทียม

รังสีจากการแตกตัวจะมองไม่เห็นและจะไม่สามารถตรวจพบได้โดยตรงจากความรู้สึกของมนุษย์, ดังนั้นเครื่องมือตรวจจับรังสีเช่นเครื่องไกเกอร์เคาน์เตอร์จึงจำเป็น อย่างไรก็ตามรังสีจากการแตกตัวอาจนำไปสู่​​การปล่อยครั้งที่สองของแสงที่มองเห็นได้หลังจากการมีปฏิสัมพันธ์กับสสาร เช่นในการฉายรังสีแบบ Cherenkov และการเรืองแสงรังสี ()

รังสีจากการแตกตัวถูกนำไปใช้อย่างสร้างสรรค์ในหลากหลายสาขาเช่นยา, การวิจัย, การผลิต, การก่อสร้างและพื้นที่อื่น ๆ แต่ก็ทำให้เกิดอันตรายต่อสุขภาพถ้าไม่ปฏิบัติตามมาตรการที่เหมาะสมที่ต่อต้านกับการสัมผัสที่ไม่พึงประสงค์ การสัมผัสกับรังสีจากการแตกตัวจะทำให้เกิดความเสียหายให้กับเนื้อเยื่อที่มีชีวิตและสามารถส่งผลให้เกิดการกลายพันธุ์, การเจ็บป่วยเนื่องจากรังสี, มะเร็งและการเสียชีวิต
ต๊กกะใจ ตื่นขึ้นมา 30

ต๊กกะใจ...ตื่นขึ้นมา 30 () เป็นภาพยนตร์อเมริกัน แนวแฟนตาซี ตลกรัก ในปี ค.ศ. 2004 ที่เขียนโดย จอร์ช โกลด์สมิธ และ แคธี ยูสปา กำกับการแสดงโดย แกรี่ วินิก นำแสดงโดย เจนนิเฟอร์ การ์เนอร์, จูดี้ เกรียร์, มาร์ค รัฟฟาโล่, แอนดี้ เซอร์คิส และ เคธี่ เบเกอร์ ภาพยนตร์ได้รับความคิดเห็นเชิงบวกจากนักวิจารณ์และประสบความสำเร็จในเชิงพาณิชย์รายได้ 22 ล้านดอลลาร์สหรัฐในสัปดาห์แรก และทำรายได้เกิน 96 ล้านดอลลาร์สหรัฐ

ในปี ค.ศ. 1987 เจนน่าคือเด็กหญิงอายุ 13 ปี ที่กำลังจะกลายเป็นผู้หญิงเต็มตัว เจนน่ารู้สึกอึดอัดกับพ่อแม่ที่แสนซื่อของเธอ แถมเด็กในโรงเรียนก็เชิดใส่ หนุ่มหล่อที่เธอแอบปิ๊งส์ แทบไม่รู้จักชื่อของเธอด้วยซ้ำ เจนน่าไม่อยากจะคบอยู่แต่กับ แม็ตต์ แฟลมฮาฟฟ์ เพื่อนซี้ที่เป็นเพื่อนบ้านของเธอ ในวันเกิดปีที่ 13 เจนน่าต้องอับอายเมื่อเธอถูกขังอยู่ในตู้ขณะเล่นเกมส์ "เจ็ดนาทีบนสรวงสวรรค์" และทุกคนทิ้งเธอไว้แบบนั้น ขณะอยู่คนเดียวในตู้ เจนน่าได้อธิษฐานขอพรว่า ถ้าเธอสามารถโตเป็นผู้ใหญ่ได้ เธอจะมีชีวิตในแบบที่เธอต้องการเสมอมา และปาฏิหาริย์เกิดขึ้นคำขอของเธอกลายเป็นจริง

วันต่อมาเมื่อเจนน่าหลุดออกมาจากตู้ มันกลายเป็นปี ค.ศ. 2004 และเธอมีอายุครบ 30 ปีแล้ว มากไปกว่านั้นเธอกลายเป็นหญิงสาวสวยที่ประสบความสำเร็จ (เจนนิเฟอร์ การ์เนอร์) ที่มีงานดีๆ ทำ กับมีอพาร์ทเม้นต์สวยหรูอยู่ในย่านฟิฟธ์อะเวนิว เธอเป็นผู้หญิงเท่และเป็นที่ชื่นชม แต่มีปัญหาเพียงอย่างเดียวก็คือ เธอไม่รู้เลยว่าเธอมาอยู่ตรงนั้นได้อย่างไร ในตอนแรกเจนน่ารู้สึกกลัว แต่สุดท้ายเธอกลับเพลิดเพลินไปกับชีวิตใหม่ของเธอ ในไม่ช้าเจนน่าพบว่ามีบางสิ่งบางอย่างขาดหายไป นั่นก็คือแม็ตต์ (มาร์ค รัฟฟาโล่) เมื่อเจนน่าออกตามหาเขาทำให้เธอได้รู้ว่า เธอเลิกติดต่อกับแม็ตต์กันนานแล้ว และเขากำลังจะแต่งงาน เจนน่าจึงตัดสินใจที่จะฉวยโอกาสครั้งที่ 2 กับรักแรกพบ และเธอหวังว่าทุกอย่างคงยังไม่สายเกินไป
เฟรเดอริก กาวแลนด์ ฮ็อปกินส์

เซอร์ เฟรเดอริก กาวแลนด์ ฮ็อปกินส์ (; 20 มิถุนายน ค.ศ. 1861 – 16 พฤษภาคม ค.ศ. 1947) เป็นนักชีวเคมีชาวอังกฤษ เป็นหนึ่งในผู้ค้นพบวิตามินและค้นพบทริปโตเฟนในปี ค.ศ. 1901 เขาได้รับรางวัลโนเบลสาขาสรีรวิทยาหรือการแพทย์ร่วมกับคริสตียาน ไอก์มัน ในปี ค.ศ. 1929

เฟรเดอริก กาวแลนด์ ฮ็อปกินส์เกิดเมื่อวันที่ 20 มิถุนายน ค.ศ. 1861 ที่เมืองอีสต์บอร์น ประเทศอังกฤษ เรียนที่โรงเรียนนครลอนดอน ก่อนจะเรียนต่อที่มหาวิทยาลัยลอนดอน หลักสูตรนานาชาติและโรงเรียนแพทย์ของโรงพยาบาลกายส์ หลังเรียนจบเขาเป็นอาจารย์สอนสรีรวิทยาและพิษวิทยาที่โรงพยาบาลกายส์

ในปี ค.ศ. 1898 ฮ็อปกินส์แต่งงานกับเจสซี แอนน์ สตีเฟนส์ มีบุตรด้วยกัน 3 คน ในปีเดียวกันเขาได้รับคำเชิญจากเซอร์ ไมเคิล ฟอสเตอร์ให้มาร่วมงานที่ห้องปฏิบัติการในเคมบริดจ์ ต่อมาในปี ค.ศ. 1914 ฮ็อปกินส์ดำรงตำแหน่งศาสตราจารย์ด้านชีวเคมีที่มหาวิทยาลัยเคมบริดจ์ เขาเป็นศาสตราจารย์คนแรกของสาขาวิชานี้

ฮ็อปกินส์เป็นผู้หนึ่งที่ศึกษาว่าเซลล์ได้รับพลังงานอย่างไรจากกระบวนการเมตาบอลิซึม การศึกษาความสัมพันธ์ระหว่างกรดแลกติกกับการหดตัวของกล้ามเนื้อในปี ค.ศ. 1907 ร่วมกับเซอร์ วอลเตอร์ มอร์ลีย์ เฟล็ตเชอร์ ทำให้ทราบว่าการลดลงของออกซิเจนมีผลต่อการสะสมของกรดแลกติกในกล้ามเนื้อ ผลงานนี้ช่วยให้อาร์คิบัลด์ ฮิลล์และออตโต ฟริตซ์ เมเยอร์ฮอฟค้นพบวัฏจักรของคาร์โบไฮเดรตซึ่งเป็นแหล่งพลังงานของกล้ามเนื้อ

ในปี ค.ศ. 1912 ฮ็อปกินส์ตีพิมพ์ผลงานการทดลองให้อาหารสัตว์ด้วยโปรตีน คาร์โบไฮเดรต ไขมัน แร่ธาตุและน้ำบริสุทธิ์ เขาพบว่าสารบริสุทธิ์เหล่านี้ไม่ได้ช่วยให้สัตว์เจริญเติบโตและตั้งสมมติฐานว่าน่าจะมีสารอาหารชนิดหนึ่งที่มีปริมาณเล็กน้อยแต่จำเป็นต่อสิ่งมีชีวิต ต่อมาสารดังกล่าวคือ "วิตามิน" จากการทดลองนี้ ทำให้ฮ็อปกินส์ได้รับรางวัลโนเบลสาขาสรีรวิทยาหรือการแพทย์ร่วมกับคริสตียาน ไอก์มัน ในปี ค.ศ. 1929

ในช่วงสงครามโลกครั้งที่หนึ่ง ฮ็อปกินส์ได้ศึกษาเนยเทียมและแนะนำให้ผสมวิตามินลงในเนยเทียมเพื่อเพิ่มคุณค่าทางโภชนาการ

ในปี ค.ศ. 1921 ฮ็อปกินส์ค้นพบกลูตาไธโอนในเนื้อเยื่อสัตว์ ในครั้งแรกเขาเสนอว่ากลูตาไธโอนเป็นสารประกอบระหว่างกรดกลูตามิกชนิดไดเพปไทด์กับซิสเทอีน แต่ต่อมาในปี ค.ศ. 1929 เขาเสนอใหม่ว่าเป็นกรดกลูตามิกชนิดไตรเพปไทด์ ซิสเทอีนและไกลซีน ข้อเสนอนี้ได้รับการยืนยันจากงานของเอ็ดเวิร์ด แคลวิน เคนดัลล์

เฟรเดอริก กาวแลนด์ ฮ็อปกินส์เสียชีวิตเมื่อวันที่ 16 พฤษภาคม ค.ศ. 1947 ที่เมืองเคมบริดจ์ ประเทศอังกฤษ
เรกูล่า โชว์

เรกูล่า โชว์ เป็นการ์ตูนทางช่องการ์ตูนเน็ตเวิร์ก ออกอากาศตอนแรกวันที่ 6 กันยายน พ.ศ. 2553 - ตอนสุดท้ายวันที่ 16 มกราคม พ.ศ. 2560

เป็นเรื่องราวของ Mordecai กับ Rigby

นกบลูเจย์ ตัวละครเอกของเรื่องที่ 1 ทำงานเป็นลูกจ้างในสวน เคยมีแฟนอยู่สองชื่อ Margaret และ CJ และมีแฟนและภรรยาชื่อ Stef

แร็กคูน ตัวละครเอกของเรื่องที่ 2 ทำงานเป็นลูกจ้างในสวน มีน้องชายชื่อ Don มีแฟนแและภรรยาชื่อ Eileen

เครื่องกัมบอล ผู้จัดการสวน เคยมีแฟนชื่อ Audrey และมีแฟนและภรรยาชื่อ Pam

ลูกบุญธรรมของ Mr. Maellard อาศัยอยู่ในสวน มีน้องชายชื่อ Anti-Pops

เยติ ทำงานให้สวน

เพื่อนซี้ของ High Five Ghost ทำงานในสวน มีแฟนแและภรรยาชื่อ Starla

ผี เพื่อนซี้ของ Muscle Man ทำงานในสวน มีน้องชายชื่อ Low Five Ghost มีแฟนแและภรรยาชื่อ Celia

แพะ เด็กฝึกงานของสวน

นกโรบินอเมริกัน แฟนคนแรกของ Mordecai

แฟนของ Benson Dunwoody

แฟนและภรรยาของ Muscle Man

เจ้าของสวน

มนุษย์เมฆ แฟนคนที่สองของ Mordecai

แฟนและภรรยาของ Rigby

ศัตรูหลักในซีซันท้ายๆ และเป็นน้องชายของ Pops

ผู้จัดการสวนคู่แข่ง
บาเอซา

บาเอซา () เป็นเมืองในจังหวัดฆาเอน แคว้นอันดาลูซิอา ทางตอนใต้ของประเทศสเปน ตั้งอยู่ริมหน้าผาแห่งหนึ่งของโลมาเดอูเบดา (Loma de Úbeda) ซึ่งเป็นทิวเขาเตี้ย ๆ ที่แยกลุ่มน้ำกัวดัลกิบีร์ทางทิศใต้ออกจากลุ่มน้ำกัวดาลิมาร์ทางทิศเหนือ ปัจจุบันเมืองนี้มีชื่อเสียงเป็นหลักจากกลุ่มอาคารสถาปัตยกรรมสมัยฟื้นฟูศิลปวิทยาแบบอิตาลีที่ได้รับการอนุรักษ์ไว้อย่างดีเยี่ยมในสเปน องค์การการศึกษา วิทยาศาสตร์ และวัฒนธรรมแห่งสหประชาชาติได้ประกาศให้เมืองนี้เป็นแหล่งมรดกโลกร่วมกับเมืองอูเบดา (ซึ่งตั้งอยู่ใกล้กัน) เมื่อปี พ.ศ. 2546
เจเรมี สก็อตต์: เดอะพีเพิลส์ดีไซเนอร์

เจเรมี สก็อตต์: เดอะพีเพิลส์ดีไซเนอร์ () เป็นภาพยนตร์สารคดีกำกับโดยวแลด ยูดิน นำเสนอชีวิตของนักออกแบบแฟชันชาวอเมริกัน เจเรมี สก็อตต์ และชื่อเสียงในอุตสาหกรรมแฟชัน

ภาพยนตร์ออกฉายในวันที่ 18 กันยายน ค.ศ. 2015 มีผู้แสดงเช่น ซีแอล จากทูเอนีวัน จาเรด เลโท ไมลีย์ ไซรัส ริอานนา เลดี กาก้า เคที เพร์รี ริตา โอรา แพรีส ฮิลตัน และนิกกี ฮิลตัน
การปล่อยโพซิตรอน

การปล่อยโพซิตรอน () หรือ การสลายให้อนุภาคบีตาบวก () เป็นประเภทเฉพาะอย่างหนึ่งของการสลายกัมมันตรังสีและประเภทย่อยของการสลายให้อนุภาคบีตา ซึ่งโปรตอนหนึ่งตัวที่อยู่ภายในนิวเคลียสที่นิวไคลด์ของมันมีกัมมันตรังสี () จะถูกแปลงให้เป็นนิวตรอนในขณะเดียวกันก็ปล่อยโพซิตรอนและอิเล็กตรอนนิวตริโน ("ν") การปล่อยโพซิตรอนมีการไกล่เกลี่ยโดยแรงอย่างอ่อน โพซิตรอนเป็นชนิดหนึ่งของอนุภาคบีตา (β), อนุภาคเบต้าอีกตัวหนึ่งก็คืออิเล็กตรอน (β) ที่ปล่อยออกมาจากการสลายให้อนุภาค β ของนิวเคลียส

ตัวอย่างของการปล่อยโพซิตรอน (การสลายให้ β) จะแสดงด้วยแมกนีเซียม-23 ไปเป็นโซเดียม-23 ตามสมการ:

Mg → Na + e + V

เพราะว่าการปล่อยโพซิตรอนจะลดจำนวนโปรตอนลงเมื่อเทียบกับจำนวนนิวตรอน, การสลายให้โพซิตรอนจึงจะเกิดขึ้นโดยทั่วไปในนิวไคลด์กัมมันตรังสี "ที่ร่ำรวยโปรตอน" ขนาดใหญ่ ผลจากการสลายให้โพซิตรอนจะเป็นการแปลง(ธาตุ)นิวเคลียส หรือการเปลี่ยนคุณสมบัติทางเคมีของอะตอมไปเป็นอะตอมของธาตุที่มีเลขอะตอมที่น้อยลงไปหนึ่งหน่วย

การปล่อยโพซิตรอนไม่ควรจะสับสนกับการปล่อยอิเล็กตรอนหรือการสลายให้เบต้าลบ (สลายให้ β) ซึ่งจะเกิดขึ้นเมื่อนิวตรอนจะกลายเป็นโปรตอนและนิวเคลียสก็ปล่อยอิเล็กตรอนและปฏินิวทริโน

การจับยึดอิเล็กตรอน (บางครั้งเรียกว่าการสลายให้ตรงข้ามบีตา ()) ก็ถูกแยกประเภทเป็นครั้งคราวให้เป็นชนิดหนึ่งของการสลายให้บีตาอีกด้วย ในบางวิธี การจับยึดอิเล็กตรอนสามารถถือได้ว่าเทียบเท่ากับการปล่อยโพซิตรอน, เพราะในการจับยึดอิเล็กตรอนหนึ่งตัวจะส่งผลให้มีการปล่อยโพซิตรอนหนึ่งตัวด้วยเหมือนกับเป็นการแปรพันธ์ุเช่นกัน การจับยึดอิเล็กตรอนเกิดขึ้นเมื่ออิเล็กตรอนพร้อมใช้งานและมันต้องการความแตกต่างของพลังงานระหว่างพ่อแม่และลูกสาวน้อยลง ซึ่งจะเกิดขึ้นบ่อยครั้งในอะตอมขนาดเล็ก มากกว่าจะเกิดขึ้นในการปล่อยโพซิตรอน การจับยึดอิเล็กตรอนมักจะแข่งขันกับการปล่อยโพซิตรอนเนื่องจากการปล่อยโพซิตรอนจะสามารถมองเห็นและนอกจากนี้จะเกิดขึ้นเป็นชนิดเดียวเท่านั้นของการสลายให้บีตาในนิวเคลียสทราร่ำรวยโปรตอนเมื่อไม่มีพลังงานการสลายมากเพียงพอที่จะสนับสนุนการปล่อยโพซิตรอน
พลังพล ซีพีเฟรชมาร์ท

พลังพล ซีพีเฟรชมาร์ท หรือ พลังพล เพชรยินดีอาคาเดมี่ มีชื่อจริงว่า รังสรรค์ ชายันรัมย์ (ชื่อเล่น: เดย์) นักมวยสองแบบ ทั้งมวยไทยและมวยสากลอาชีพ เกิดเมื่อวันที่ 8 กรกฎาคม พ.ศ. 2528 ที่ จังหวัดบุรีรัมย์
สหภาพเหนือชาติ

สหภาพเหนือชาติ () เป็นพัฒนาการของการรวมกลุ่มทางเศรษฐกิจขั้นสูงสุด โดยมีวัตถุประสงค์เพื่อรวมกันเป็นชาติเดียวกัน ซึ่งรัฐบาลของแต่ละประเทศไม่สามารถกำหนดนโยบายของตนเองได้ แต่สหภาพจะกำหนดนโยบายให้ประเทศสมาชิกดำเนินการเอง
สหภาพเศรษฐกิจ

สหภาพเศรษฐกิจ คือ การตกลงผ่านการค้า
จังหวัดออปอแล

ออปอแล () เป็นจังหวัดของประเทศโปแลนด์ มีเมืองหลักคือออปอแล มีเนื้อที่ทั้งหมด 9,412 ตารางกิโลเมตร และมีประชากรทั้งหมด 1,000,858 คน

จังหวัดออปอแลประกอบด้วย 35 เมือง โดยรายชื่อเรียงตามจำนวนประชากร (ข้อมูลปี ค.ศ. 2006)
ทะเลสาบรูปแอก

ทะเลสาบรูปแอก, บึงโค้ง หรือ กุด () เป็นทะเลสาบหรือบึงที่มีรูปร่างโค้งเข้าหากัน เกิดจากการที่ลำน้ำโค้งตวัดเปลี่ยนเส้นทางการไหลจากแนวโค้งเดิมเป็นลำน้ำสายใหม่ที่ตรง ทำให้ที่ดินบริเวณนั้นเป็นเกาะระยะหนึ่ง ต่อมาลำน้ำสายเก่าถูกตะกอนมาทับถมปิดหัวและท้ายจึงถูกตัดขาดกลายเป็นบึงที่มีลักษณะเป็นรูปแอก และทะเลสาบรูปแอกนี้จะถูกทำลายจากการทับถมของตะกอนชายฝั่งกลายมาเป็นที่ราบน้ำท่วมถึงเรียกว่า รอยบึงโค้ง (oxbow scar) ซึ่งเป็นที่ลุ่มน้ำขังชื้นแฉะต่อไป

คำว่า "รูปแอก" ยังอาจใช้เรียกส่วนโค้งรูปตัวยูของแม่น้ำลำธาร โดยที่ส่วนโค้งนั้นไม่จำเป็นต้องถูกตัดขาดจากลำน้ำสายหลักก็ได้
ฟรันเชสโก เบลลิสซีโม

ฟรันเชสโก เบลลิสซีโม () เกิดเมื่อวันที่ 3 มกราคม ค.ศ. 1979 เป็นเชฟชาวอิตาลี
โยอันนิส มาโลจีนิส

โยอันนิส มาโลจีนิส (; ค.ศ. 1880 – ค.ศ. 1942) เป็นนักว่ายน้ำชาวกรีก เขาเข้าร่วมในกีฬาโอลิมปิกฤดูร้อน 1896 ในเอเธนส์

เขาได้รับรางวัลเหรียญทองในรายการกะลาสีเรือฟรีสไตล์ 100 เมตร ด้วยเวลา 2:20.4 นาที
นือซา (ประเทศโปแลนด์)

นือซา () หรือ ไนส์เซอ () เป็นเมืองทางตะวันตกเฉียงใต้ของประเทศโปแลนด์และเป็นเมืองหลักของเทศมณฑลนือซาในจังหวัดออปอแล ตั้งอยู่ริมแม่น้ำนือซากวอตส์กา เมืองนี้มีประชากรทั้งหมด 47,283 คน และมีเนื้อที่ทั้งหมด 27.5 ตารางกิโลเมตร
กัสตง เลอรู

กัสตง หลุยส์ อาลแฟรด เลอรู (; 6 พฤษภาคม ค.ศ. 1868 – 15 เมษายน ค.ศ. 1927) เป็นนักหนังสือพิมพ์และนักเขียนชาวฝรั่งเศส เกิดที่กรุงปารีส เรียนที่โรงเรียนในแคว้นนอร์ม็องดีก่อนจะกลับมาเรียนวิชากฎหมายที่ปารีส หลังเรียนจบเขาทำงานเป็นเสมียนศาลและนักวิจารณ์ละคร ต่อมาเลอรูทำงานเป็นนักข่าวให้กับหนังสือพิมพ์เลอมาร์แต็ง

ในปี ค.ศ. 1907 เลอรูลาออกจากงานหนังสือพิมพ์และเริ่มเขียนนิยาย นิยายเล่มแรกของเขาคือ "เรื่องลึกลับของห้องสีเหลือง" () เป็นหนึ่งในนิยายเล่มแรก ๆ ที่มีฉากในห้องปิดตาย ต่อมาในปี ค.ศ. 1909 เลอรูตีพิมพ์นิยาย "ปีศาจแห่งโรงอุปรากร" () เป็นตอน ๆ ในหนังสือพิมพ์เลอกอลัว ผลงานชิ้นนี้เป็นที่รู้จักดีที่สุดของเขา

เลอรูเสียชีวิตที่เมืองนิสในปี ค.ศ. 1927
เทศมณฑลนือซา

เทศมณฑลนือซา () เป็นมณฑลของประเทศโปแลนด์ มีเมืองหลักคือ นือซา ตั้งอยู่ในจังหวัดออปอแล มีประชากรทั้งหมด 142,119 คน
นือซากวอตส์กา

นือซากวอตส์กา (; , ) เป็นแม่น้ำทางตะวันตกเฉียงใต้ของประเทศโปแลนด์ เป็นแม่น้ำแควสำคัญทางฝั่งซ้ายของแม่น้ำโอเดอร์ มีความยาวทั้งสิ้น 195 กิโลเมตร พื้นที่ลุ่มน้ำ 4,566 ตารางกิโลเมตร มีต้นกำเนิดจากทิวเขาซูดีทีส และไหลผ่านทะเลสาบ 2 แห่ง ก่อนที่จะไหลลงสู่แม่น้ำโอเดอร์
ม่อ เส้าชง

ม่อ เส้าชง จีนกลางว่า โม่ เส่าฉง (; ) นักร้องและนักแสดงชาวฮ่องกง เกิดเมื่อวันที่ 2 ธันวาคม ค.ศ. 1960 ที่ฮ่องกง มีชื่อเสียงโด่งดังโดยเฉพาะในยุคทศวรรษที่ 80 และ 90 มีบทบาทที่เป็นที่จดจำการรับบท "เหลียง คุน" ลูกศิษย์ของหวง เฟยหง จากภาพยนตร์เรื่ือง "Once Upon a Time in China II", "III", "IV" และ "V" หลังจากหยวน เปียว รับบทนี้ในภาคแรก

ผลงานในระยะหลัง ๆ เช่น "Warrior Period" ในปี ค.ศ. 1996

ในเดือนเมษายน ค.ศ. 2011 มีข่าวปรากฏว่าถูกตำรวจฮ่องกงจับในข้อหาเสพกัญชา แต่เจ้าตัวได้ปฏิเสธพร้อมกับกล่าวว่าตนถูกใส่ความ แต่ต่อมาก็ได้ขอโทษต่อสาธารณชน หลังจากถูกตัดสินใจจำคุกเป็นเวลา 19 วัน

ชีวิตส่วนตัว เคยคบหากับ หง ซิน และทั้งคู่มีลูกชายด้วยกันหนึ่งคน
เอ็มทีวียุโรปมิวสิกอะวอดส์ 2008

เอ็มทีวียุโรปมิวสิกอะวอดส์ 2008 () จัดขึ้นในวันที่ 6 พฤศจิกายน ค.ศ. 2008 ที่สนามกีฬาเอกโคอะรีนา ลิเวอร์พูล สหราชอาณาจักร มีการประกาศชื่อผู้เข้าชิงในวันที่ 29 กันยายน ค.ศ. 2009 งานประกาศรางวัลมีพิธีกรคือ เคที เพร์รี จาเรด เลโท แชนนอน เลโท และโทโม มิลิเชวิช จากวงเทอร์ตีเซคันส์ทูมาส์ ชาวยุโรปที่ชนะรางวัลคือ โทคิโอโฮเทล (ประเทศเยอรมนี) เอ็มเร เอย์ดิน (ประเทศตุรกี) ริก แอสต์ลีย์ และพอล แม็กคาร์ตนีย์ (สหราชอาณาจักร) และผู้ชนะคนอื่น ๆ อีกมากมาย วงเทอร์ตีเซคันส์ทูมาส์ และบริตนีย์ สเปียส์ ชนะคนละสองรางวัล
เอ็มทีวียุโรปมิวสิกอะวอดส์ 2009

เอ็มทีวียุโรปมิวสิกอะวอดส์ 2009 () จัดขึ้นที่สนามกีฬาเมอร์เซเดส-เบนซ์อะรีนา และประตูบรันเดนบูร์ก กรุงเบอร์ลิน ประเทศเยอรมนี งานประกาศรางวัลมีพิธีกรคือ เคที เพร์รี จัดขึ้นในประเทศเยอรมนีเป็นครั้งที่สี่ มีการประกาศชื่อผู้เข้าชิงรางวัลท้องถิ่นในวันที่ 1 กันยายน ค.ศ. 2009 ตามด้วยผู้เข้าชิงรางวัลใหญ่ในวันที่ 21 กันยายน ค.ศ. 2009 พีต เวนซ์ เป็นพิธีกรรายการเอ็มทีวียุโรปมิวสิกอะวอดส์ที่ออกอากาศทางเว็บไซต์
จังหวัดดอลนือชล็อนสก์

ดอลนือชล็อนสก์ () หรือ โลว์เออร์ไซลีเซีย () เป็นจังหวัดทางตะวันตกเฉียงใต้ของประเทศโปแลนด์ จังหวัดนี้มีเนื้อที่ 19,947 ตร.กม. และมีประชากรทั้งหมด 2,914,362 คน โดยมีเมืองหลักของจังหวัดคือวรอตสวัฟ

ก่อนปี ค.ศ. 1945 จังหวัดนี้เคยเป็นส่วนหนึ่งของภูมิภาคไซลีเซียในประเทศเยอรมนี และหลังจากสงครามโลกครั้งที่สอง ประเทศโปแลนด์ได้รับดินแดนทางตะวันตกส่วนพรมแดนโอเดอร์-ไนส์เซอกลับคืนมา ปัจจุบันพื้นที่เล็ก ๆ ของไซลีเซียยังคงอยู่ในประเทศเยอรมนี เมืองสำคัญบริเวณนี้คือ เกอร์ลิทซ์ (Görlitz) หรือซกอแชแลตส์ (Zgorzelec) ถูกแบ่งออกเป็น 2 เมือง และตั้งอยู่ในทางตะวันตกของประเทศเยอรมนีและตั้งอยู่ในทางตะวันออกของประเทศโปแลนด์

จังหวัดดอลนือชล็อนสก์ประกอบด้วย 91 เมือง โดยรายชื่อเรียงตามจำนวนประชากร (ข้อมูลปี ค.ศ. 2006)
ลูกคนขาวคนแรก

การเกิดของลูกคนขาวคนแรก () เป็นแนวคิดที่ใช้กันอย่างแพร่หลายในการทำเครื่องหมายการจัดตั้งเป็นอาณานิคมของยุโรปในโลกใหม่ โดยเฉพาะอย่างยิ่งในประวัติศาสตร์สหรัฐอเมริกา ในรัฐเท็กซัสเกิดลูกคนขาวคนแรกซึ่งถูกบันทึกไว้ในประวัติศาสตร์ท้องถิ่นในระดับเขต
ลูบอมีแยช

ลูบอมีแยช () หรือ ลีเบินทาล () เป็นเมืองที่ตั้งอยู่ในเทศมณฑลลวูแวกชล็อนสกี จังหวัดดอลนือชล็อนสก์ ประเทศโปแลนด์ เมืองนี้มีเนื้อที่ทั้งหมด 8.05 ตารางกิโลเมตร และมีประชากรทั้งหมด 1,987 คน
ความต้องการสภาพอากาศหนาวเย็น

ความต้องการสภาพอากาศหนาวเย็น (chilling requirement) สำหรับไม้ผลและไม้หัวคือระยะเวลาที่ต่อเนื่องในช่วงอุณหภูมิหนึ่งที่น้อยที่สุดของสภาพอากาศหนาวเย็นเพื่อทำลายการพักตัวให้พืชสามารถออกดอกได้ แต่สำหรับเมล็ดแล้วคือการใช้ความเย็นกระตุ้นให้เกิดการงอกต้นอ่อน

ในเกษตรกรรม Chilling unit คือหน่วยวัดช่วงเวลาที่พืชสัมผัสอากาศเย็นที่อุณหภูมิหนึ่ง คือ หรือ ขึ้นกับรูปแบบ หนึ่ง chilling unit เท่ากับหนึ่งชั่วโมงโดยพื้นฐาน หากเป็นขั้นสูงต้องคำนึงถึงน้ำหนักและช่วงอุณหภูมิด้วย
วแลญ

วแลญ () หรือ เลน () เป็นเมืองที่ตั้งอยู่ในเทศมณฑลลวูแวกชล็อนสกี จังหวัดดอลนือชล็อนสก์ ประเทศโปแลนด์ เมืองนี้มีเนื้อที่ทั้งหมด 7.22 ตารางกิโลเมตร และมีประชากรทั้งหมด 1,855 คน